**Pacient koňom a kôň senátorom.**

Pohral som sa s akttuálnymi štatistickými číslami:

Do 23.2.2021 bolo u nás vykonaných 11 779 502 antigénových testov, pozitívnych bolo 264 224. Vychádza z toho záchytnosť 2,24%.

Do 23.2.2021 bolo vykonaných 1 983 818 RT PCR testov, pričom pozitívnych bolo 294 790 testov, záchytnosť: 14,84% pozitívne testovaných.

Ak pozitívne testovaných pokladáme za chorých, potom súčtom pozitívnych pri antigénových + RT PCR testoch dostaneme číslo: 559 014. Takže do dnes máme na Slovensku premorenosť zhruba 10% obyvateľstva. Pozoruhodný je ale rozdiel v záchytnosti oboch testov, RT PCR má prakticky 7x vyššiu záchytnosť, ako antigénny. Prekvapuje ma, že z tých kovidových šamanov, ktorých sú každý deň plné všetky televízie, sa týmto faktom nikto nezaoberal. Ja sa ale budem: Vrátim sa k prvému údaju môjho blogu, vykonaných 11 779 502 AG testov: Ak by toto kvantum Slovákov miesto AG testu malo RT PCR test, tak pri 14,84% záchyte by to bolo 1 743 366 pozitívnych čo pri súčte s 264 224 reálne RT PCR pozitívnych je dokopy 2 007 590 chorých, čo by bola premorenosť prakticky 40% národa !!! Takže koľkí sme už vlastne ten Covid mali? Ani srnky netušia... Ak si uvedomíme, že chrípka vlani a tento rok prakticky vymizla, oficiálne chrípku nemá prakticky nikto, kladiem si otázku, či RT PCR nedáva skríženú pozitívnu reakciu aj na vírus chrípky. Ak by to bola pravda, v čísle pozitívnych pri RT PCR by bol aj neznámy počet ľudí s obyčajnou chrípkou. Nepriamo mi tento predpoklad potvrdzuje aj fakt, že firma Medirex ponúka za 120 Eur test na diferenciálnu diagnostiku medzi Covidovou infekciou a chrípkou. Prečo by taký test ponúkali, ak by RT PCR mal 100%-nú špecificitu na Covid? Ak to tak nie je, tak 40% premorenosti rapídne znižuje potrebu očkovania...Kto nám povie pravdu? Celé dni nás ohurujú číslami o Covide, ale nakoniec nikto nevie ani to, koľkí sme ho mali. Vedia iba to, že nás treba čím ďalej, tým viac zatvárať.

Štatistika hovorí, že na Covid do dnes zomrelo 6671 ľudí. Pri počte 559 014 chorých to je 1,19%. Percentuálne nám úmrtnosť na Covid nerastie, v minulom blogu som vypočítal úmrtnosť 1,16% a celý rad európskych štátov mal toto číslo oveľa vyššie. Vysoké číslo mŕtvych nesvedčí pre zlyhávanie zdravotníckeho systému ako takého, svedčí ale o zlyhaní protipandemických a preventívnych opatrení, o ktorých hovoria MUDr. Bukovský, MUDr. Mesík a celý rad ďalších. Podľa údajov plukovníka Šveca počas II. Sv. vojny zahynulo 4200 Slovákov, z toho v SNP 1700 povstalcov. Matovič už počtom obetí prekonal SNP štvornásobne!

Hospitalizovaných je 4017 pacientov, na umelej pľúcnej ventilácii je 348 pacientov, čo predstavuje 8,6%. Aký priebeh ochorenia má tých zvyšných 91% hospitalizovaných? Ak minister Krajči 5000 balení Ivermectinu indikoval pre nemocnice, znamená to, že 5000 ľudí skončí v nemocnici len kvôli tomu, aby sa dostali k tomuto lieku. Pritom Ivermectin je typický liek na ambulantnú liečbu, užíva sa perorálne. Prečo je záujem natláčať takto ľudí do nemocníc? Aby mohli moderátorky s chvejúcim hlasom oznamovať, že nemocnice kolabujú? Aby sa mohla stupňovať davová hystéria? Aby sa ľudia bili o to, ako sa dostať na očkovanie, ktoré je viac genetickou intervenciou, ako očkovaním? Vytvárať formulu: „Ak chceš Ivermectin, choď ležať do nemocnice“ je nehumánne, neetické a nemedicínske! Kde je to slávne konzílium odborníkov, prečo mlčia, nemenia sa trošku na konzílium podvodníkov?

Zatelefonoval mi priateľ, že si zohnal Ecomectin, čo je konský Ivermectin a že mu perfektne pomohol. Kde sme sa to dostali, keď sú ľudia prinútení liečiť sa veterinárnymi prípravkami? Veď to tu nebolo ani pred 100 rokmi! Skončíme v 19-tom storočí, keď kováči trhali zuby?

Despota Caligula v antickom Ríme urobil zo svojho koňa senátora. Senátori sa tak Caligulu báli, že mu to odhlasovali. Keď už robíme z pacientov koňov, môžeme z Matovičovho koňa, ak nejakého má, urobiť aj poslanca, dnešná koalícia by to určite odhlasovala.

MUDr. Štefan Paulov, Nitra.